Komission asetus (ETY) N:o 2695/93, annettu 30 päivänä syyskuuta 1993, tiettyihin kolmansiin maihin suuntautuvalle viennille myönnettävän erityisen vientituen soveltamista koskevista yksityiskohtaisista säännöistä sianliha-alalla



Virallinen lehti nro L 245 , 01/10/1993 s. 0072 - 0073

Suomenk. erityispainos Alue 3 Nide 52 s. 0188

Ruotsink. erityispainos Alue 3 Nide 52 s. 0188



KOMISSION ASETUS (ETY) N:o 2695/93, annettu 30 päivänä syyskuuta 1993, tiettyihin kolmansiin maihin suuntautuvalle viennille myönnettävän erityisen vientituen soveltamista koskevista yksityiskohtaisista säännöistä sianliha-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 15 artiklan 6 kohdan ja 22 artiklan, ottaa huomioon vientitukien myöntämistä ja niiden määrän vahvistamisperusteita koskevista yleisistä säännöistä sianliha-alalla 29 päivänä lokakuuta 1975 annetun neuvoston asetuksen (ETY) N:o 2768/75(3) ja erityisesti sen 7 artiklan 3 kohdan, sekä katsoo, että Venäjän federaation, Ukrainan ja Valko-Venäjän tiettyjen sianliha-alan tuotemäärien ostoa yhteisöstä olisi helpotettava; tämän vuoksi olisi säädettävä erityisen vientituen myöntämisestä näihin määräpaikkoihin, jos tiettyjä edellytyksiä noudatetaan, poiketen siitä, mitä vientituen ennakkovahvistustodistusten järjestelmän soveltamista koskevista erityisistä yksityiskohtaisista säännöistä sianliha-alalla 18 päivänä kesäkuuta 1984 annetun komission asetuksen (ETY) N:o 1700/84(4), sellaisena kuin se on viimeksi muutettuna asetuksella (ETY) N:o 2440/89(5), 1 ja 2 artiklassa säädetään, olisi tarpeen ehdottomasti säätää vientituen ennakkovahvistamisesta tarkastusta varten ja nostaa vakuuden määrää; olisi vahvistettava ennakkovahvistushakemusten jättöpäivä toimien suorittamisen nopeuttamiseksi, on aiheellista jättää ulkopuolelle tuotteet, jotka ovat päässeet osallisiksi yksityisen varastoinnin tuen myöntämisen erityisistä edellytyksistä sianliha-alalla 19 päivänä maaliskuuta 1993 annetussa komission asetuksessa (ETY) N:o 650/93(6) käyttöön otetusta yksityisen varastoinnin tuesta, jotta vältettäisiin kahden toimenpiteen perusteeton kasautuminen samalle tuotteelle, talousarvioon liittyvistä syistä olisi säädettävä mahdollisuudesta lopettaa ennakkovahvistustodistuksien toimittaminen heti, kun kokonaismäärä ylittää 30 000 tonnia, on tarpeen soveltaa asetuksen (ETY) N:o 1700/84 4 artiklassa säädettyä ennakkovahvistustodistusten antamiseen liittyvää harkinta-aikaa myös lavoille ja etuosille ja sisällyttää nämä kaksi tuotetta mainitun asetuksen 5 artiklan ensimmäisessä luetelmakohdassa säädettyihin ilmoituksiin, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 CN-koodeihin 0203 11 10, 0203 12 19, 0203 19 11, 0203 21 10, 0203 22 19 ja 0203 29 11 kuuluville tuotteille myönnetään erityistä tukea, kun seuraavia edellytyksiä noudatetaan: a) tuotteet on viedään kulutettavaksi Venäjän federaatioon, Ukrainaan tai Valkovenäjälle; b) poiketen asetuksen (ETY) N:o 1700/84 1 artiklan 1 kohdasta ja 2 artiklasta viejän on haettava viimeistään 29 päivänä lokakuuta 1993 vientituen ennakkovahvistamista ja tuen ennakkovahvistustodistuksiin liittyvän vakuuden määrän vahvistamista 30 ecuksi 100 kilogrammaa kohden; c) tuotteet eivät päässeet osallisiksi komission asetuksessa (ETY) N:o 650/93 käyttöön otetusta yksityisen varastoinnin tuesta; d) todistus- ja ennakkovahvistustodistushakemuksen 20 kohdassa on jokin seuraavista maininnoista: - "Venäjä, Ukraina, Valkovenäjä", - "......", e) todistus velvoittaa viemään johonkin d alakohdassa mainituista maista; f) ennakkovahvistustodistuksen 22 kohdassa on jokin seuraavista maininnoista: - "Erityinen tuki Venäjä, Ukraina, Valko-Venäjä, asetus (ETY) N:o 2695/93", - "......". 2 Edellä a, b, c ja e alakohdassa tarkoitetut edellytykset ovat komission asetuksen (ETY) N:o 2220/85(7) 20 artiklan mukaisia pääasiallisia vaatimuksia. 2 artikla Edellä 1 artiklan 1 kohdan b alakohdassa tarkoitettuja hakemuksia jätettäessä viejän on esitettävä vakuutus 1 artiklan 1 kohdan c alakohdassa tarkoitetun edellytyksen noudattamisesta. 3 artikla Komissio voi päättää ennakkovahvistustodistusten toimittamisen lopettamisesta, heti kun kokonaismäärä, jolle todistuksia on haettu, saavuttaa 30 000 tonnia. Tapauksessa, jossa haettu määrä ylittää 30 000 tonnia, komissio voi toteuttaa tarvittavat toimenpiteet sen varmistamiseksi, että säädettyä määrää noudatetaan. 4 artikla Asetuksen (ETY) N:o 1700/84 4 artiklassa ja 5 artiklan ensimmäisessä luetelmakohdassa säädettyjä säännöksiä sovelletaan CN-koodeihin 0203 12 19, 0203 19 11, 0203 22 19 ja 0203 29 11 kuuluviin tuotteisiin. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 1993. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 282, 1.11.1975, s. 39 (4) EYVL N:o L 161, 19.6.1984, s. 7 (5) EYVL N:o L 231, 9.8.1989, s. 6 (6) EYVL N:o L 69, 20.3.1993, s. 32 (7) EYVL N:o L 208, 3.8.1985, s. 5